《送李子威之金陵》
元代·金涓

金陵自古帝王州，策马飘然作胜游。一代衣冠新礼乐，六朝文物昔风流。

此时送别诗盈轴，何处相思月满楼。若见潜溪宋夫子，勿云江汉有扁舟。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。